Geen graad beteken geen werk nie - Solidariteit WêreldSolidariteit Wêreld
Tuis › Soldeer › Geen graad beteken geen werk nie
Geen graad beteken geen werk nie
City Press berig dat ongeveer 56% van die 7,6 miljoen Suid-Afrikaners wat in die derde kwartaal van vanjaar werkloos was, nie 'n matriekkwalifikasie het nie – en 34,1% het slegs 'n matrieksertifikaat.
Die nuutste kwartaallikse arbeidsmagpeiling (QLFS), wat verlede Dinsdag deur Statistieke Suid-Afrika vrygestel is, toon dat 2% van werkloses gegradueerdes is, terwyl 7,2% tersiêre kwalifikasies anders as 'n graad het. Die algehele werkloosheidskoers in die derde kwartaal was 29,1%. Verlede jaar die tyd was dit 27,5%. Volgens die breë definisie van werkloosheid staan werkloosheid op 38,5%. Van die 15,4 miljoen ekonomies onaktiewe mense is daar 2,8 miljoen ontmoedigde werksoekers.
Die ekonoom Christie Viljoen het daarop gewys dat die meeste werksverliese die afgelope jaar onder ongeskoolde en halfgeskoolde ambagswerkers voorgekom het. Die sektor vir kunshandwerk (crafts) en verwante bedrywe het 106 000 werksgeleenthede ingeboet; 39 000 fabriek- en masjienoperateurs het hul werk verloor; en in elementêre beroepe soos geroetineerde handearbeid het 55 000 poste verlore gegaan.
Sy het gesê in die lig daarvan dat die meeste van die werksgeleenthede wat verlore gegaan het, werk was wat deur ongeskoolde werkers gedoen is, bring dit mee dat laerinkomste-huishoudings die ergste geraak word – en dit sal toenemende ongelykheid en armoede meebring. Isaac Matshego en Dennis Dykes van Nedbank se ekonomie-eenheid sê 'n kommerwekkende syfer is die getal mense wat al langer as 'n jaar sonder werk sit. Dit het in die derde kwartaal 70,9% van die getal werkloses uitgemaak en 20,7% van die arbeidsmag.